01989A0315(01) — EL — 21.09.2017 — 002.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

Τροποποιείται από:









▼B

ΣΥΜΦΩΝΙΑ

μεταξύ της Ευρωπαϊκής Οικονομικής Κοινότητας και του Καναδά σχετικά με το εμπόριο αλκοολούχων ποτών







Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ ΚΑΙ Η ΚΥΒΕΡΝΗΣΗ ΤΟΥ ΚΑΝΑΔΑ, που στο εξής αποκαλούνται τα «μέρη», ΛΑΜΒΑΝΟΝΤΑΣ ΥΠΟΨΗ τα δικαιώματα και τις υποχρεώσεις τους βάσει της Γενικής Συμφωνίας Δασμών και Εμπορίου όσον αφορά τη μεταχείριση των αγαθών, και ιδίως των αλκοολούχων ποτών που προέρχονται από το έδαφος του άλλου μέρους, ΒΑΣΙΖΟΜΕΝΟΙ στις διαπιστώσεις και στα συμπεράσματα της Ειδικής Επιτροπής (Panel) της ΓΣΔΕ για τις εισαγωγές, τη διανομή και την πώληση των αλκοολούχων ποτών από καναδικά επαρχιακά πρακτορεία εμπορίας, ΕΠΙΘΥΜΩΝΤΑΣ να επιλύσουν τις διαφορές τους σχετικά με το εμπόριο στον τομέα των αλκοολούχων ποτών και να εξασφαλίσουν την τήρηση των διεθνών νομικών υποχρεώσεών τους, ενώ συγχρόνως αποδέχονται την ανάγκη για διαρθρωτικές προσαρμογές, ΕΠΙΔΙΩΚΟΝΤΑΣ να εξασφαλίσουν ότι τα μέτρα τα οποία σήμερα εφαρμόζονται για την πώληση των αλκοολούχων ποτών, που προέρχονται από την Ευρωπαϊκή Οικονομική Κοινότητα, δεν είναι περισσότερο περιοριστικά, ΣΥΜΦΩΝΗΣΑΝ ΤΑ ΕΞΗΣ:







Άρθρο 1

Ορισμοί

Στα πλαίσια της παρούσας συμφωνίας νοούνται ως:

« ►M1 τιμή βάσης ◄ », η τιμή εκφορτωθέντος εμπορεύματος αλκοολούχων ποτών, που μπορεί να περιλαμβάνει το κόστος υπηρεσίας, που επιβαρύνει τις καναδικές αρμόδιες αρχές,

▼M1 —————

▼B

«καναδική αρμόδια αρχή», κάθε κυβέρνηση ή επιτροπή, συμβούλιο ή άλλος κυβερνητικός φορέας στο οποίο παρέχεται η άδεια, κατά το νόμο, να ελέγχει την πώληση απεσταγμένων οινοπνευματωδών, οίνου και μπίρας,

«κόστος υπηρεσίας», οι ελεγχθείσες δαπάνες που οφείλονται στην αγορά, αποθήκευση, παράδοση στα σημεία πώλησης, χειρισμό και πώληση αλκοολούχων ποτών,

▼M1

«διαφορά κόστους υπηρεσίας» είναι το ύψος της διαφοράς μεταξύ του κόστους υπηρεσίας που αποδίδεται σε κάποιο εισαγόμενο προϊόν από το κόστος της υπηρεσίας που αποδίδεται σε παρόμοιο εντόπιο προϊόν,

▼B

«η Κοινότητα», η Ευρωπαϊκή Οικονομική Κοινότητα,

«διαγραφή», η ανάκληση της καταχώρησης,

«απεσταγμένα οινοπνευματώδη», τα οινοπνευματώδη, λικέρ και άλλα οινοπνευματώδη ποτά,

▼M1 —————

▼B

«καταχώρηση», η απόφαση αρμόδιας καναδικής αρχής σχετικά με τη δυνατότητα πώλησης, στις αγορές της, σημάτων ή ποικιλιών απεσταγμένων οινοπνευματωδών, οίνων και μπίρας,

«περιθώριο εμπορικού κέρδους», το ποσό που προστίθεται στη βασική τιμή και στους επιβαλλόμενους δασμούς και φόρους, που διαμορφώνει τη λιανική τιμή,

▼M1 —————

▼B

«μέτρο», κάθε νόμος, κανονισμός, διαδικασία, απαίτηση ή πρακτική,

▼M1 —————

▼B

«προϊόν του Καναδά», τα απεσταγμένα οινοπνευματώδη, ο οίνος ή η μπίρα, που παράγεται, εμφιαλώνεται ή συσκευάζεται στον Καναδά αντιστοίχως,

«προϊόν της Κοινότητας», τα απεσταγμένα οινοπνευματώδη, ο οίνος ή η μπίρα που παράγεται στο τελωνειακό έδαφος της Κοινότητας αντιστοίχως,

▼M1

«λιανική πώληση» είναι η διάθεση αλκοολούχων ποτών στον τελικό καταναλωτή ή η πώληση σε εστιατόριο, ποτοπωλείο, λέσχη ή άλλο εγκεκριμένο ίδρυμα,

▼M2

«αρμόδια αρχή», κυβέρνηση ή επιτροπή, συμβούλιο ή άλλος δημόσιος οργανισμός ενός μέρους που εξουσιοδοτείται από τον νόμο να ελέγχει την πώληση οίνων και αλκοολούχων ποτών.

▼M1

Άρθρο 2

Εθνική μεταχείριση και μεταχείριση πλέον ευνοημένου κράτους

1. Οι αρμόδιες καναδικές αρχές παρέχουν εθνική μεταχείριση και μεταχείριση πλέον ευνοημένου κράτους στα αλκοολούχα ποτά που παράγονται στην Κοινότητα σύμφωνα με τη συμφωνία ΠΟΕ. Σχετικά με τις επαρχίες, η εθνική μεταχείριση και η μεταχείριση πλέον ευνοημένου κράτους σημαίνουν μεταχείριση που δεν είναι λιγότερο ευνοϊκή από την πλέον ευνοϊκή μεταχείριση που επιφυλάσσει η επαρχία αυτή σε άλλα παρόμοια αγαθά που παράγονται στον Καναδά ή σε οποιαδήποτε άλλη τρίτη χώρα.

2. Κατά παρέκκλιση από την παράγραφο 1, οι αρμόδιες καναδικές αρχές έχουν τη δυνατότητα να διατηρήσουν ένα μέτρο στα πλαίσια των αντίστοιχων ζωνών ευθύνης τους, εφόσον το μέτρο αυτό εφαρμόζεται κατά τρόπο συμβατό με την καναδική νομοθεσία:

α) για να περιορίσει τις πωλήσεις που πραγματοποιούν αποστακτήρια ή οινοποιίες στην έδρα τους μόνον στα αποσταγμένα αλκοολούχα ποτά ή οίνους που παράγονται εκεί, σε τιμές όχι χαμηλότερες από εκείνες των ιδίων αλκοολούχων ποτών ή οίνων που πωλούνται σε σημεία πώλησης τα οποία πωλούν προϊόντα της Κοινότητας·

▼M2

β) για να απαιτήσουν τα εκτός της εγκατάστασης σημεία πώλησης ιδιωτικών οινοπωλείων στο Οντάριο (Ontario) και στη Βρετανική Κολομβία (British Columbia) να πωλούν μόνο οίνους που παράγονται από καναδικά οινοποιεία. Ο αριθμός αυτών των εκτός της εγκατάστασης σημείων πώλησης ιδιωτικών οινοπωλείων που επιτρέπεται να πωλούν μόνο οίνους που παράγονται από καναδικά οινοποιεία στις εν λόγω επαρχίες δεν πρέπει να υπερβαίνει τα 292 στο Οντάριο (Ontario) και τα 60 στη Βρετανική Κολομβία (British Columbia)·

▼M1

γ) για να απαιτήσουν όπως, με την υφιστάμενη εξαίρεση οκτώ μεγεθών για οίνους που φέρουν ονομασία προέλευσης, οι οίνοι χωρίς ονομασία προέλευσης και χωρίς ένδειξη διαφορετικών ονομάτων που πωλούνται σε παντοπωλεία στο Κεμπέκ (Quebec) με βάση την ισχύουσα νομοθεσία, εμφιαλώνονται στο Κεμπέκ εφόσον υπάρχουν εναλλακτικά σημεία πώλησης στο Κεμπέκ για την πώληση οίνου που παράγεται στην Κοινότητα ανεξάρτητα του κατά πόσον ή όχι ο οίνος αυτός εμφιαλώνεται στο Κεμπέκ.

Άρθρο 3

Γεωγραφικές Ενδείξεις

1. Οι αρμόδιες καναδικές αρχές δεν καταγράφουν ούτε πωλούν οίνους ή αλκοολούχα ποτά που φέρουν εσφαλμένα γεωγραφική ένδειξη η οποία προστατεύεται από την καναδική νομοθεσία.

2. Οι αρμόδιες καναδικές αρχές κατά την άσκηση των αρμοδιοτήτων τους σχετικά με την αγορά και πώληση οίνων, διατηρούν τους κανόνες ή την πολιτική αγορών όσον αφορά τα γεωγραφικά ονόματα της Κοινότητας κατά τρόπον ώστε να μην διαθέτουν στο εμπόριο οίνους που δεν κατάγονται από τον τόπο που υποδεικνύεται από το σχετικό όνομα, στην περίπτωση που δεν το έκαναν την 1η Νοεμβρίου 2002.

▼M2

Άρθρο 4

Εμπορική μεταχείριση

1. Οι αρμόδιες αρχές, κατά την άσκηση των αρμοδιοτήτων τους όσον αφορά την αγορά, τη διανομή και τη λιανική πώληση προϊόντων του άλλου μέρους, εφαρμόζουν τις διατάξεις της ΓΣΔΕ άρθρο XVII σχετικά με τις κρατικές εμπορικές επιχειρήσεις, ιδίως προκειμένου να λάβουν τις σχετικές αποφάσεις αποκλειστικά με βάση εμπορικά κριτήρια και παρέχουν στις επιχειρήσεις του άλλου μέρους, σύμφωνα με τις καθιερωμένες επιχειρηματικές πρακτικές, επαρκείς ευκαιρίες να ανταγωνιστούν για τη συμμετοχή σε τέτοιες αγορές.

2. Κάθε μέρος λαμβάνει όλα τα δυνατά μέτρα για να εξασφαλίσει ότι μια επιχείρηση στην οποία έχει χορηγηθεί το μονοπώλιο της εμπορίας και της πώλησης οίνων και αλκοολούχων ποτών στο έδαφός του δεν εκμεταλλεύεται τη μονοπωλιακή της θέση για να συμμετάσχει, άμεσα ή έμμεσα, όπως μέσω των συναλλαγών της με τις μητρικές, θυγατρικές ή άλλες επιχειρήσεις με κοινή ιδιοκτησία, στην πώληση οίνων και αλκοολούχων ποτών σε αγορά εκτός του εδάφους στο οποίο η επιχείρηση κατέχει μονοπωλιακή θέση η οποία παράγει επιζήμιο προς τον ανταγωνισμό αποτέλεσμα, το οποίο περιορίζει αισθητά τον ανταγωνισμό στην εν λόγω αγορά.

Άρθρο 4α

Τιμολόγηση

1. Οι αρμόδιες αρχές των μερών εξασφαλίζουν ότι οποιοδήποτε περιθώριο κέρδους, κόστος υπηρεσίας ή άλλο τιμολογιακό μέτρο δεν εισάγει διακρίσεις, εφαρμόζεται σε όλες τις πωλήσεις λιανικής και συμμορφώνεται με το άρθρο 2.

2. Είναι δυνατόν να εφαρμοστεί διαφορά κόστους υπηρεσίας σε προϊόν του άλλου μέρους μόνο στον βαθμό που δεν υπερβαίνει το πρόσθετο κόστος που συνδέεται αναγκαστικά με την εμπορία των προϊόντων του άλλου μέρους, λαμβανομένου υπόψη του πρόσθετου κόστους το οποίο προκύπτει, μεταξύ άλλων, από τις μεθόδους παράδοσης και τη συχνότητα.

3. Κάθε μέρος εξασφαλίζει ότι το κόστος των υπηρεσιών δεν εφαρμόζεται σε προϊόν του άλλου μέρους με βάση την αξία του προϊόντος.

4. Η διαφορά κόστους υπηρεσίας δικαιολογείται με καθιερωμένες λογιστικές διαδικασίες από ανεξάρτητους ελεγκτές βάσει ελέγχου που ολοκληρώθηκε κατόπιν αιτήματος του άλλου μέρους εντός ενός έτους από την έναρξη ισχύος της συμφωνίας 2003 για τους οίνους και τα αλκοολούχα ποτά και, στη συνέχεια, κατόπιν αιτήματος του εν λόγω μέρους σε χρονικά διαστήματα που δεν είναι μικρότερα των τεσσάρων ετών. Οι έλεγχοι κοινοποιούνται στο άλλο μέρος εντός ενός έτους από την υποβολή σχετικού αιτήματος.

5. Οι αρμόδιες αρχές επικαιροποιούν τα τέλη της διαφοράς κόστους υπηρεσίας, εάν απαιτείται, ώστε να αντανακλάται η δέσμευση του άρθρου 4α παράγραφος 2.

6. Οι αρμόδιες αρχές δημοσιοποιούν τα τέλη της διαφοράς κόστους υπηρεσίας με μέσα που είναι προσβάσιμα από το κοινό, όπως στον επίσημο δικτυακό τόπο τους.

7. Οι αρμόδιες αρχές ορίζουν ένα σημείο επαφής για τα ερωτήματα και τις ανησυχίες του άλλου μέρους όσον αφορά τα τέλη της διαφοράς κόστους υπηρεσίας. Κάθε μέρος ανταποκρίνεται στο αίτημα του άλλου μέρους γραπτώς εντός 60 ημερών από την παραλαβή του αιτήματος.

▼M2

Άρθρο 4β

Απαιτήσεις ανάμειξης

Κανένα μέρος δεν επιτρέπεται να εγκρίνει ή να διατηρεί μέτρο βάσει του οποίου τα αποσταγμένα αλκοολούχα ποτά που εισάγονται από το έδαφος του άλλου μέρους για εμφιάλωση πρέπει να αναμειγνύονται με τα αποσταγμένα αλκοολούχα ποτά του μέρους εισαγωγής.

▼B

Άρθρο 5

Μέτρα για την καταχώρηση και τη διαγραφή

1. Τα μέτρα των αρμόδιων καναδικών αρχών σχετικά με την καταχώρηση ή διαγραφή των προϊόντων της Κοινότητας πρέπει:

α) να μην εισάγουν διακρίσεις·

β) να βασίζονται σε συνήθεις εμπορικές εκτιμήσεις·

γ) να είναι διαφανή και να μην αποτελούν κεκαλυμμένα εμπόδια στις συναλλαγές και

δ) να δημοσιεύονται και να είναι διαθέσιμα στα άτομα τα οποία αφορούν οι συναλλαγές και η καταχώρηση ή οι αποφάσεις διαγραφής των προϊόντων αυτών.

2. Οι αρμόδιες καναδικές αρχές, όσον αφορά τις αιτήσεις καταχώρησης ή τις αποφάσεις διαγραφής των προϊόντων της Κοινότητας, προβλέπουν:

α) άμεση, γραπτή κοινοποίηση των αποφάσεων στους αιτούντες·

▼M1

β) στην περίπτωση άρνησης καταχώρησης ή απόφασης για διαγραφή, γραπτούς λόγους για τις αποφάσεις αυτές·

▼B

γ) διαδικασίες διοικητικές προσφυγής για να εξασφαλιστθεί άμεση, αντικειμενική επανεξέταση της απόφασης που απορρίπτει την καταχώρηση ή απόφαση διαγραφής.

Άρθρο 6

Διαβουλεύσεις

Τα μέρη παρακολουθούν την εφαρμογή της συμφωνίας και πραγματοποιούν διαβουλεύσεις, αμέσως μόλις το ζητήσει ένα από τα μέρη, σχετικά με κάθε θέμα που αφορά την ερμηνεία της και την εφαρμογή της. Επίσης περιλαμβάνονται διαβουλεύσεις σχετικά με μέτρα που σήμερα διέπουν την πώληση του προϊόντος της Κοινότητας.

▼M1

Άρθρο 7

Τελικές διατάξεις

1. Τα συμβαλλόμενα μέρη διατηρούν τα δικαιώματα και τις υποχρεώσεις τους στα πλαίσια της συμφωνίας ΠΟΕ.

2. Κανένας όρος της παρούσας συμφωνίας δεν προδικάζει τα δικαιώματα προμηθευτών, των πρακτόρων τους ή άλλων ενδιαφερόμενων μερών με βάση την καναδική νομοθεσία.

3. Εφόσον κάποια καναδική επαρχιακή αρχή δεν ασκεί τη δικαιοδοσία της σχετικά με τη διεύθυνση της επιλογής προϊόντων και λιανικών πωλήσεων, δεν θα καλύπτεται από τις διατάξεις της παρούσας συμφωνίας.

▼B

Άρθρο 8

Διάρκεια

Η παρούσα συμφωνία αρχίζει να ισχύει την ημέρα της υπογραφής της.

Η παρούσα συμφωνία είναι αορίστου διαρκείας. ►M1 Είναι δυνατόν να καταγγελθεί από ένα από τα δύο μέρη με προειδοποίηση ενός έτους. ◄

▼M1

Εφόσον ένα από τα δύο μέρη καταγγείλει τη συμφωνία μεταξύ της Ευρωπαϊκής Κοινότητας και του Καναδά σχετικά με το εμπόριο οίνων και αλκοολούχων ποτών, η καταγγελία αυτή επιφέρει ταυτόχρονη καταγγελία και της παρούσας συμφωνίας.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

ΑΝΤΑΛΛΑΓΗ ΕΠΙΣΤΟΛΩΝ

Επιστολή αριθ. 1

Βρυξέλλες, 28 Φεβρουαρίου 1989

Κύριε,

Αναφέρομαι στη συμφωνία μεταξύ του Καναδά και της Ευρωπαϊκής Οικονομικής Κοινότητας σχετικά με το εμπόριο αλκοολούχων ποτών, που υπογράφηκε σήμερα.

Επιθυμώ να διαβεβαιώσω ότι ο Πρωθυπουργός του Καναδά και οι επικεφαλής των επαρχιών του Καναδά συνεφώνησαν να αρχίσουν διαπραγματεύσεις, στις οποίες θα συμμετάσχουν η ομοσπονδιακή κυβέρνηση και οι επαρχιακές κυβερνήσεις, σχετικά με τον περιορισμό ή την κατάργηση των εμποδίων κατά τις συναλλαγές αλκοολούχων ποτών και μπίρας μεταξύ των επαρχιών αυτών.

Ο Καναδάς αναλαμβάνει τη δέσμευση να ευθυγραμμίσει τα μέτρα για την τιμή της μπίρας με τις υποχρεώσεις που ανέλαβε στη ΓΣΔΕ, υπό την επιφύλαξη της ευτυχούς κατάληξης της διαδικασίας αυτής.

Με τιμή,

Για την κυβέρνηση του Καναδά

Επιστολή αριθ. 2

Βρυξέλλες, 28 Φεβρουαρίου 1989

Κύριε,

Σας γνωρίζω ότι παρέλαβα τη σημερινή επιστολή σας, σχετικά με τη διαφορά του περιθωρίου εμπορικού κέρδους για τη μπίρα.

Σημειώνω ότι η κυβέρνηση του Καναδά προτίθεται να ευθυγραμμίσει τα μέτρα για την τιμή της μπίρας με τις υποχρεώσεις που ανέλαβε ο Καναδάς στη ΓΣΔΕ.

Με τιμή,

Εξ ονόματος του Συμβουλίου των Ευρωπαϊκών Κοινοτήτων

Επιστολή αριθ. 1

Βρυξέλλες, 28 Φεβρουαρίου 1989

Κύριε,

Στα πλαίσια της διμερούς συμφωνίας για τον διακανονισμό της διαφωνίας μεταξύ του Καναδά και της Κοινότητας όσον αφορά τις πρακτικές των επαρχιακών συμβουλίων αλκοολούχων ποτών στον Καναδά, η οποία υπογράφηκε σήμερα, σας επιβεβαιώνω τη θέληση της Κοινότητας να αρχίσει διαπραγματεύσεις με τον Καναδά για την αμοιβαία επίβλεψη και προστασία των ονομασιών των οινοπνευματωδών ποτών. Τονίζω επίσης ότι η κυβέρνηση του Καναδά επιθυμεί να αναλάβει παράλληλες διαπραγματεύσεις για την αμοιβαία αναγνώριση των ονομασιών προέλευσης για τους οίνους και ότι συμφωνούμε να αρχίσουν οι διαπραγματεύσεις αυτές κατά το πρώτο τρίμηνο του 1989.

Θα σας ήμουν ευγνώμων αν θελήσετε να μου επιβεβαιώσετε τη συμφωνία της κυβέρνησης του Καναδά με το περιεχόμενο της παρούσας επιστολής.

Με τιμή,

Εξ ονόματος του Συμβουλίου των Ευρωπαϊκών Κοινοτήτων

Επιστολή αριθ. 2

Βρυξέλλες, 28 Φεβρουαρίου 1989

Κύριε,

Σας ευχαριστώ για τη σημερινή επιστολή σας σχετικά με την επιθυμία της Κοινότητας να αρχίσει διαπραγματεύσεις για την αμοιβαία επίβλεψη και προστασία των ονομασιών των οινοπνευματωδών ποτών καθώς και για την αμοιβαία αναγνώριση των ονομασιών προέλευσης για τους οίνους. Επιβεβαιώνω τη θέληση της κυβέρνησης του Καναδά να συμμετάσχει στις προτεινόμενες διαπραγματεύσεις.

Με τιμή,

Για την κυβέρνηση του Καναδά